open-index/open-wikipedia-markdown huggingface dataset:
Παρντούμπιτσε

Το **Παρντούμπιτσε** (τσεχική  προφορά [ˈpardubɪtsɛ] , γερμανικά: Pardubitz) είναι πρωτεύουσα του ομώνυμου νομού της Τσεχίας κοντά στον Έλβα ποταμό. Βρίσκεται 104 χιλιόμετρα ανατολικά της Πράγας.

Η πόλη ιδρύθηκε περίπου το 1340, αλλά από τις αρχές του 13ου αιώνα λειτουργούσε μοναστήρι στην περιοχή. Είναι σημαντικό βιομηχανικό κέντρο, καθώς φιλοξενεί τις εγκαταστάσεις, μεταξύ άλλων, ενός χημικού εργοστασίου, ενός διυλιστηρίου πετρελαίου και μιας βιομηχανικής μονάδας ηλεκτρονικού εξοπλισμού. 

Από το 1874, στην πόλη γινόταν η διοργάνωση μεγάλων ιπποδρομιών κάθε φθινόπωρο, ενώ το Ανοιχτό Πρωτάθλημα Σκακιού στην Τσεχία είναι το μεγαλύτερο της Ευρώπης και διοργανώνεται στο Παρντούμπιτσε. Η πόλη έχει επίσης ομάδα Χόκεϊ επί πάγου που συμμετέχει στο Εθνικό πρωτάθλημα.

## Αδελφοποιημένες πόλεις

*  Πέρνικ, Βουλγαρία
*  Ντέτινχεμ, Ολλανδία
*  Μεράνο, Ιταλία
*  Ροζινιάνο Μαριτίμο, Ιταλία
*  Σένεμπεκ, Γερμανία
*  Ζελμπ, Γερμανία
*  Σέζανα, Σλοβενία
*  Σκελέφτεο, Σουηδία
*  Βίσοκε Τάτρι, Σλοβακία
*  Βάρεγκεμ, Βέλγιο

## Παραπομπές


## Εξωτερικοί σύνδεσμοι

* Τουριστικό υλικό για την Τσεχία αλλά και λοιπές χρήσιμες πληροφορίες στην Ελληνική γλώσσα από την Πρεσβεία της Τσεχικής Δημοκρατίας στην Ελλάδα

Κατηγορία:Πόλεις της Τσεχίας
Ο Άμποτ κι ο Κοστέλο συναντούν τον δρ. Τζέκιλ και τον κ. Χάιντ

Το **Ο Άμποτ κι ο Κοστέλο συναντούν τον Δρ. Τζέκιλ και τον κ. Χάιντ** (αγγλ.: Abbott and Costello meet Dr. Jekyll and Mr. Hyde) είναι αμερικάνικη κωμωδία τρόμου, του 1953, σε σκηνοθεσία του Τσαρλς Λάμοντ, και πρωταγωνιστές τους δύο αφέντες της κωμωδίας Μπαντ Άμποτ και Λου Κοστέλο, μαζί με τον αφέντη των ταινιών τρόμου, Μπόρις Καρλόφ. Η ιστορία και το σενάριο γραμμένα από τους Σιντ Φιλντς και Χάουαρντ Ντιμσντέιλ, καθώς η ταινία είναι βασισμένη σε χαρακτήρες στη νουβέλα τρόμου το Ρόμπερτ Λούις Στίβενσον *[[Δόκτωρ Τζέκιλ και κύριος Χάιντ|Δόκτωρ Τζέκιλ και Κύριος Χάιντ]]*.

 
## Πλοκή

Δύο αμερικάνοι αστυνομικοί ταξιδεύουν στην Αγγλία για σπουδές αστυνομική τακτική. Κλειδώνονται στην φυλακή, και κάποιος δόκτωρ Τζέκιλ τους βγάζει έξω. Ο Τζέκιλ δολοφονούσε συναδέλφους του που κορόιδευαν τα πειράματά του, και έχει στο νου κι άλλους φόνους. Ο Τζέκιλ εργάζεται πάνω σε μια φόρμουλα που τον μεταμορφώνει στον απαίσιο κ. Χάιντ, που κάνει ένεση στον Τάμπι.

## Διανομή ρόλων
* Μπαντ Άμποτ ως Σλιμ
* Λου Κοστέλο ως Τάμπι
* Μπόρις Καρλόφ ως Δρ. Χένρι Τζέκιλ/Κύριος Χάιντ
* Κρέιγκ Στίβενς ως Μπρους Άνταμς
* Χέλεν Γουέστκοτ ως Βίκι Έντουαρντς
* Ρέγκιναλντ Ντένι ως Επιθεωρητής
* Τζων Ντίρκς ως Μπάτλεϊ
## Σημείωση

* Η ταινία είναι επίσης γνωστή ως **Δόκτωρ Τζέκιλ και Κυρία Χάιντ** (Dr. Jekyll and Mrs. Hyde).

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1953
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αμερικανικές κωμικές ταινίες τρόμου
Κατηγορία:Αγγλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Κούμανι

Με την ονομασία **Κούμανι** (ή και *Κούμανης*) απαντώνται τα κάτωθι χωριά της Ελλάδας:

* το Κούμανι Αχαΐας
* το Κούμανι Ηλείας

Κατηγορία:Αποσαφηνίσεις ελληνικών τοπωνυμίων
Στάρε Μιέστο

Η **Παλαιά Πόλη** (τσέχικα: *Staré Město*) είναι συνοικία της Πράγας κι ο αρχικός πυρήνας της πόλης. Τον 14ο αιώνα, ο Κάρολος Δ' επέκτεινε την πόλη ιδρύοντας τη Νέα Πόλη, η οποία χωριζόταν από την Παλαιά με την οδό Na Příkopě.

Στη Στάρε Μιέστο ενδιαφέρον παρουσιάζει η μεγάλη Πλατεία της Παλαιάς Πόλης (τσέχικα: *Staroměstské náměstí*), με το άγαλμα του Γιαν Χους στο κέντρο και τα κτίρια γύρω της, τo Παλαιό Δημαρχείο, καθώς και το Αστρονομικό Ρολόι. Στην απέναντι όχθη του Μολδάβα βρίσκεται η Μάλα Στράνα, που συνδέεται με τη Στάρε Μιέστο μέσω της Γέφυρας του Καρόλου.

## Ιστορία
Η ύπαρξη της συνοικίας Στάρε Μιέστο χρονολογείται από τον 9ο αιώνα. Πηγές του 12ου αιώνα περιγράφουν πως κάθε Σάββατο γινόταν υπαίθρια αγορά, ενώ στον ίδιο χώρο πραγματοποιούνταν και στρατιωτικές συναθροίσεις. Οι έμποροι των κοντινότερων περιοχών πλούτισαν από την άνθηση του εμπορίου κι όταν έλαβαν προνόμια από τον βασιλιά Βεγκέσλαο Α΄, ιδρύθηκε η πόλη της Πράγας.

## Παραπομπές


## Εξωτερικοί σύνδεσμοι
* 

Σταρε Μι
Τριπόταμα Αχαΐας

:*Για οικισμούς με ίδιο όνομα στην Αχαΐα, δείτε: [[Τριπόταμα (οικισμός Αχαΐας)]]*

Τα **Τριπόταμα** είναι χωριό (πρώην κοινότητα) της Αχαΐας. Από το 2008 μέχρι το 2010 αποτέλεσε την έδρα του Δημοτικού Διαμερίσματος Ψωφίδος του Δήμου Αροανίας. Από το 2011 είναι έδρα της Τοπικής Κοινότητας Ψωφίδος της Δημοτικής Ενότητας Αροανίας του «Καλλικρατικού» Δήμου Καλαβρύτων. Βρίσκεται στα σύνορα των νομών Αχαΐας και Αρκαδίας. Στην απογραφή του 2011 ο οικισμός βρέθηκε να έχει πληθυσμό 50 κατοίκους.

## Τοποθεσία-Ονομασία
μικρογραφία|αριστερά|Ο ποταμός Ερύμανθος και το πέτρινο τοξωτό γεφύρι στα Τριπόταμα Αχαΐας
Οφείλει το όνομά του στο ότι στο σημείο που είναι κτισμένο συναντούνται τρία ποτάμια: ο Ερύμανθος, ο Αροάνιος και ο Σειραίος. Επίσης περιστοιχίζεται από τα όρη Λάμπεια και Αφροδίσιο.

## Ιστορικά στοιχεία
Κοντά στα Τριπόταμα βρίσκονται τα ερείπια της αρχαίας αρκαδικής πόλης Ψωφίδας και ο Πλάτανος του Παυσανία, από όπου πιστεύεται ότι πέρασε ο Παυσανίας και αναπαύτηκε. Ο οικισμός λεηλατήθηκε από στρατιώτες του Ιμπραήμ, τον Οκτώβριο του 1826. Οι στρατιώτες εκτός από τον οικισμό λεηλάτησαν και έκαψαν το παρακείμενο μοναστήρι της Κοιμήσεως της Θεοτόκου, που είχε ιδρύσει ο μοναχός Ευγένιος, γνωστός και ως «Παπουλάκης» από την Ιθάκη, τον οποίο και σκότωσαν.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ιστοσελίδα για τα Τριπόταμα

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Ομάλ

Το Ομάλ είναι ένας ποντιακός χορός που χορεύεται σε ρυθμό 4/4 (τέσσερα τέταρτα). Ο χορός είναι ο πιο απλός ποντιακός χορος και έχει 6 βήματα.

## Σύντομη περιγραφή βημάτων με λέξεις

(Τα δύο πόδια είναι δίπλα παράλληλα στραμμένα προς το κέντρο του κύκλου)

#Το δεξιό πόδι πάει δεξιά (στην ίδια ευθεία)
#Το αριστερό πόδι πάει κοντά στο δεξιό ώστε να είναι λίγο πάνω και αριστερά από το δεξιό πόδι.
#Το δεξιό πόδι πάει προς τη κατεύθυνση που έχει ο χορός. (στην ίδια ευθεία)
#Το αριστερό πόδι πάει πάνω αριστερά από το δεξιό πόδι.
#Το αριστερό πόδι πάει πίσω στη θέση που είχε πριν.
#Το δεξιό πόδι πάει πάνω δεξιά από το αριστερό πόδι
#Το δεξιό πόδι πάει πίσω στη θέση της.

## Εξωτερικοί σύνδεσμοι
*https://web.archive.org/web/20060905181302/http://www.karalahana.com/muzik/horon.html
*Dam Üstünde Un Eller(Omal Garasaris)midi

Κατηγορία:Ποντιακοί χοροί
Μονόδραμα

Το **Μονόδραμα** ως είδος μουσικού θεάτρου χαρακτηρίζεται το θεατρικό δράμα που συνοδεύεται από μουσική και που αποδίδεται από έναν μόνο ηθοποιό, που ενδεχομένως να διαλέγεται προς τον χορό.

Γενικά σήμερα «μονόδραμα» από της εποχής του «Πυγμαλίωνα» του Ρουσσώ (1770) λέγεται και το απλά απαγγελόμενο θεατρικό μέρος με συνοδεία ορχήστρας από ένα από τα κύρια πρόσωπα του έργου.

Πολλές φορές όμως ο όρος αυτός είναι ταυτόσημος και με τον όρο μελόδραμα, πάντα όμως με την αρχική του σημασία.

Κατηγορία:Θεατρικά είδη
Μελόδραμα

Ως **Μελόδραμα** χαρακτηρίζεται ένα θεατρικό έργο (δράμα) που έχει μελοποιηθεί, δηλαδή η απόδοση μιας δράσης ή ενός γεγονότος που γίνεται με ενορχήστρωση της μουσικής φωνής (τραγουδιού) και ηθοποιΐας. Πρόκειται δηλαδή για το μουσικό θεατρικό είδος εκείνο που στη γαλλική και στην ιταλική γλώσσα αποδίδεται με τον όρο Όπερα. Κατ΄ επέκταση, με τον αυτό όρο χαρακτηρίζεται επίσης ο θίασος και όλη η οργάνωση της απόδοσής του, καθώς και το θέατρο που προορίζεται γι' αυτήν. Συνεπώς το μελόδραμα είναι η ελληνική απόδοση του διεθνούς όρου Όπερα. 

Στην Ελλάδα ο όρος χρησιμοποιήθηκε διαφορετικά απ' ότι στην υπόλοιπη Eυρώπη. Παραδοσιακά μελόδραμα ονομάζεται ένα τρίπρακτο θεατρικό έργο στο οποίο ο καλός και τίμιος πρωταγωνιστής/ πρωταγωνίστρια περναει τα πάνδεινα και αδικείται ασύστολα. Εντός της παράστασης είναι σύνηθες να γίνονται σεισμοί, λοιμοί και καταποντισμοί (πυρκαγιές κλπ.). Το ευρωπαϊκό είδος του "Melodrame", μεταφράστηκε ως μυθιστορηματικό δράμα. Η σύγχιση αυτή έγινε ένεκα της ετυμολογίας της λέξης καθώς σημαίνει δράμα μετά μουσικής. Η όπερα και το μελόδραμα δεν είναι το ίδιο θεατρικό είδος και δεν πρέπει να συγχέονται. Ήταν το πλέον δημοφιλές είδος του 19ου αιώνα καθώς αυτά τα έργα είχαν έντονη φαντασμαγορία και αρκετές φορές χαμηλό βάθος. Μάλιστα ήταν εκτενέστερα από τα υπόλοιπα δραματικά είδη όμως δεν είχε ιντερμέδια. Για την ακρίβεια οι κωμικές σκηνές βρίσκονταν εντός του έργου και έκαναν το κλίμα ελαφρύτερο για το θεατή. Τη περίοδο του μελοδράματος μπορεί να μην υπήρξε μεγάλη εξέλιξη όσων αφορά τη δραματουργία όσων αφορά το θέμα, υπήρξε τεράστια όμως όσων αφορά τη δομή και τη παρουσίαση επί σκηνής. Η βασικότερη διαφορά όμως που έχει από την όπερα είναι το καλό τέλος που έχουν οι πρωταγωνιστές και η δικαίωσή τους. 

Το είδος αυτό παρουσιάστηκε για πρώτη φορά στην Ελλάδα τον Απρίλιο του 1900, με το έργο «Μποέμ» του Πουτσίνι, από τον Δ. Λαυράγκα, έπειτα από προετοιμασίες 2 ετών. Σε αυτό το έργο, καθώς δεν υπήρχαν τότε Ελληνίδες υψίφωνοι, τις θέσεις κάλυψαν (επ' αμοιβή, ενώ τα υπόλοιπα μέλη του θιάσου εργάσθηκαν αφιλοκερδώς) δυο Ιταλίδες καλλιτέχνιδες. Ακολούθως ο Λαυράγκας παρουσίασε μια δική του δημιουργία («Οι Αδελφοί»). Άλλοι βασικοί συντελεστές του ελληνικού μελοδράματος ήταν ο Λ. Σπινέλης (διευθυντής ορχήστρας) και ο Κ. Γεράκης, ο οποίος μετέφρασε στην ελληνική γλώσσα τους «Μποέμ».

## Πηγές
* 'Χρονικό του 20ου Αιώνα', εκδόσεις 'Δομική', Αθήνα 1990 (σελ. 15).

## Εξωτερικοί σύνδεσμοι
* 
* 

Κατηγορία:Θεατρικά είδη
Κατηγορία:Κινηματογραφικά είδη
Κατηγορία:Όπερα
Μαυρολίθι

Το **Μαυρολίθι** ήταν κοινότητα της επαρχίας Χαλδίας του Πόντου.  

Έως το 1915 την αποτελούσε μικτός πληθυσμός  Ελλήνων, Τούρκων και Αρμενίων. 

Κατά τον Α' Παγκόσμιο Πόλεμο, οι διώξεις των Αρμενίων και τα τάγματα εργασίας (αμελέ ταμπουρού) αλλοίωσαν τα πληθυσμιακά δεδομένα. Οι ελληνικές οικογένειες ήταν περίπου 60. Υπήρχε ο ναός Μεταμόρφωσης του Σωτήρα που γιόρταζε στις 6 Αυγούστου. 

Σήμερα ονομάζεται **Αλατσαχάν** και βρίσκεται πολύ κοντά στην Χερ(ρο)ίανα (Σιριάν), με την οποία συνδέεται με αμαξιτό δρόμο. Βρίσκεται σε υψόμετρο 1.510 μέτρων.

## Εξέλιξη πληθυσμού

## Παραπομπές

Κατηγορία:Χωριά της Τουρκίας
Κατηγορία:Επαρχία Γκιουμούσχανε
Ναυτικό δίκαιο

**Ναυτικό Δίκαιο** ή **Εμπορικό Ναυτικό Δίκαιο** (Maritime Law) χαρακτηρίζεται το σύνολο των Κανόνων που ρυθμίζουν τις σχέσεις που ανάγονται στο ναυτικό ή θαλάσσιο εμπόριο, στη ναυσιπλοΐα και στη ναυτιλία γενικότερα.

Το Ναυτικό Δίκαιο είναι ένας ιδιόμορφος κλάδος του Εμπορικού Δικαίου που ρυθμίζει αφενός μεν θέματα προστασίας του δημοσίου συμφέροντος και του κοινωνικού συνόλου που εξ αυτών και χαρακτηρίζεται ως **Δημόσιο Ναυτικό Δίκαιο** και αφετέρου σε θέματα προστασίας ιδιωτικών σχέσεων και συμφερόντων για τα οποία και χαρακτηρίζεται **Ιδιωτικό Ναυτικό Δίκαιο**. Από τις παραπάνω διακρίσεις το μεν
**Α)** Δημόσιο Ναυτικό Δίκαιο διακρίνεται επιμέρους σε:
# *Δημόσιο Διεθνές Δίκαιο* που αφορά θέματα που προκύπτουν μεταξύ Χωρών από την ναυσιπλοΐα,
# *Διοικητικό Ναυτικό Δίκαιο* που ρυθμίζει τους τρόπους κτήσης και αποβολής της εθνικότητας πλοίου, τον έλεγχο των πλοίων καθώς και τις προϋποθέσεις εκείνες της άσκησης του ναυτικού επαγγέλματος, (ναυτική εργασία) κ.ά.,
# *Ποινικό και Πειθαρχικό Ναυτικό Δίκαιο*, που αφορά ποινικά και πειθαρχικά αδικήματα των ναυτικών και το
**Β)** Ιδιωτικό Ναυτικό Δίκαιο που διακρίνεται και σε επιμέρους
# *Ιδιωτικό Διεθνές Ναυτικό Δίκαιο* που ορίζει γενικά ποίου κράτους το εσωτερικό δίκαιο θα εφαρμοσθεί σε περιπτώσεις ναυτιλιακών σχέσεων, όταν αυτές δεν είναι καθορισμένες. Επ΄ αυτών ακολουθούν οι Διεθνείς ναυτιλιακές συμβάσεις. Και τέλος το
# *Ναυτεργασιακό Δίκαιο* ή *Ναυτεργατικό δίκαιο* που αποτελεί μέρος του Ιδιωτικού Ναυτικού Δικαίου που ρυθμίζει θέματα ναυτικής εργασίας
## Ελληνική νομοθεσία
Δημόσιο Ναυτικό Δίκαιο: Επειδή οι διατάξεις του εν λόγω Δικαίου περιλαμβάνονταν διασπαρμένες σε διάφορα νομοθετήματα μερικά των οποίων ίσχυαν από της σύστασης του Ελληνικού Κράτους (π.χ. ΒΔ της 14 Νοεμβρίου 1836 "περί αστυνομίας εμπορικής ναυτιλίας") και οι οποίες πλέον δεν ανταποκρίνονταν στις σύγχρονες συνθήκες της ναυτιλίας, αποφασίσθηκε η προσαρμογή και κωδικοποίησή τους σε ενιαίο σύνολο το οποίο και απετέλεσε τον Κ.Δ.Ν.Δ., (Ν.Δ. 187/73).

Ιδιωτικό Ναυτικό Δίκαιο: Ομοίως όπως προηγούμενα οι διατάξεις του Ιδιωτικού Ναυτικού Δικαίου μετά από αναθεώρηση και εκσυγχρονισμού περιελήφθησαν στον Κ.Ι.Ν.Δ. (Ν.3816/58) που από 1 Σεπτεμβρίου 1958 τέθηκε σε ισχύ.

## Βιβλιογραφία

- *Το δίκαιο της θάλασσας*, Νικόλαος Μ. Πουλαντζάς, Εκδοτικός ΣΤΑΜΟΥΛΗ Α.Ε., 2007, 280 σελίδες, ISBN 978-9603517023

Πρόσφατα γαλλικά βιβλία:

- *Droits maritimes* (Θαλάσσια δικαιώματα), Jean-Pierre BEURIER (Επιμέλεια:), Εκδόσεις Dalloz-Sirey (Παρίσι), 2η έκδοση 2008, 1216 σελίδες, ISBN 978-2-247-07775-5

- *Cours de droit maritime* (Μαθήματα ναυτικού δικαίου), Pierre ANGELELLI και Yves MORETTI, Εκδόσεις InfoMer (Rennes, Γαλλία), 2008, 350 σελίδες, ISBN 978-2-913596-37-5

- *Introduction au droit maritime* (Εισαγωγή στο ναυτικό δίκαιο), Cécile DE CET BERTIN, Εκδόσεις Ellipses (Παρίσι), 2008, 160 σελίδες, ISBN 978-2-729835-87-3

*
A Posteriori (Enigma)

**A Posteriori** είναι ο τίτλος του 6ου στούντιο άλμπουμ των **[[Enigma (μουσικό σχήμα)|Enigma]]**, το οποίο κυκλοφόρησε τον Σεπτέμβριο του 2006.

## Κυκλοφορία
Οι πρώτες επίσημες πληροφορίες για την κυκλοφορία του άλμπουμ δόθηκαν στις 18 Ιουλίου του 2006 μέσω του Ίντερνετ. Ήδη όμως από το 2005 είχε κυκλοφορήσει ένα single, το *Hello and Welcome*, κομμάτι το οποίο συμπεριλήφθηκε τελικά στο επόμενο άλμπουμ.

## Περιεχόμενα
# "Eppur Si Muove" – 3:39
# "Feel Me Heaven" – 4:53
# "Dreaming of Andromeda" – 4:27
# "Dancing with Mephisto" – 4:24
# "Northern Lights" – 3:34
# "Invisible Love" – 5:06
# "Message from IO" – 3:09
# "Hello and Welcome" (new version) – 5:07
# "20000 Miles over the Sea" – 4:22
# "Sitting on the Moon" – 4:21
# "The Alchemist" – 4:40
# "Goodbye Milky Way" – 5:56

## Πωλήσεις
Το άλμπουμ έφτασε στη θέση #3 του *USA Billboard Top Electronic Albums,* ενώ η ίδια θέση ήταν η καλύτερη που πέτυχε και στην Ελλάδα.

Κατηγορία:Δισκογραφία των Enigma
Κατηγορία:Άλμπουμ του 2006
624 Έκτωρ

Ο αστεροειδής **Έκτωρ** (αγγλικά: Hektor) είναι ο μικρός πλανήτης με αύξοντα αριθμό ανακαλύψεως 624, ο μεγαλύτερος όλων των αστεροειδών της Τρωικής Ομάδας. Ο Έκτωρ ανακαλύφθηκε στις 10 Φεβρουαρίου 1907 από τον Άουγκουστ Κοπφ, που παρατηρούσε από τη Χαϊδελβέργη. Ο Έκτωρ περιφέρεται περί τον Ήλιο σε μέση απόσταση (μεγάλος ημιάξονας της τροχιάς του) 5,2561 αστρονομικών μονάδων ή 786,3 εκατομμυρίων χιλιομέτρων. Η εκκεντρότητα της τροχιάς του Έκτορος είναι e = 0,024, και γενικώς τα στοιχεία της τροχιάς είναι παρόμοια με αυτά του πλανήτη Δία, όπως και για τα υπόλοιπα μέλη της Τρωικής Ομάδας αστεροειδών, αλλά η κλίση της τροχιάς ως προς την εκλειπτική είναι μεγάλη, 18,2 μοίρες. Η ονομασία του προέρχεται από τον ομώνυμο Τρώα ήρωα, μολονότι ο αστεροειδής αποτελεί «ηγούμενο» μέλος της Τρωικής Ομάδας. Αυτό έγινε επειδή υπήρξε ένας από τους πρώτους «τρωικούς» αστεροειδείς που ανακαλύφθηκαν, οπότε δεν είχε εφαρμοσθεί ακόμα ο συγκεκριμένος άτυπος κανόνας Ελλήνων-Τρώων της ονοματοδοσίας.

Οι διαστάσεις του Έκτορος είναι 370×195×205 χλμ., πράγμα που τον καθιστά έναν από τους μεγαλύτερους αστεροειδείς της Κύριας Ζώνης (πιθανώς τον όγδοο μεγαλύτερο σε όγκο) και ένα από τα πιο «μακρόστενα» σώματα του μεγέθους του στο Ηλιακό Σύστημα. Στις 17 Ιουλίου 2006 παρατηρήθηκε στο υπέρυθρο με το τηλεσκόπιο των 10 μέτρων Κεκ II και το σύστημα Προσαρμοστικής Οπτικής του, και βρέθηκαν ενδείξεις ότι το σχήμα του είναι δίλοβο, οπότε μπορεί να είναι στην πραγματικότητα δύο αστεροειδείς που συγκρατούνται σε επαφή από την ελαφρά τους βαρύτητα. Πέρα από αυτό ανιχνεύθηκε ένας δορυφόρος του Έκτορος σε απόσταση περίπου 1.000 χιλιομέτρων από το δίλοβο. Ο δορυφόρος αυτός φαίνεται να έχει διαστάσεις περί τα 12 χιλιόμετρα και ονομάσθηκε προσωρινά **S/2006 (624) 1**. Τον Μάρτιο του 2017 ο δορυφόρος πήρε την επίσημη ονομασία **[[Σκαμάνδριος (δορυφόρος)|Σκαμάνδριος]]** από τον ομώνυμο Τρώα ήρωα. Ο Έκτωρ είναι μέχρι σήμερα ο μοναδικός γνωστός διπλός αστεροειδής στην ηγούμενη υποομάδα της Τρωικής Ομάδας. Η μάζα του εκτιμάται στους περίπου 14 τετράκις εκατομμύρια τόνους. Ο Έκτωρ περιστρέφεται γύρω από τον εαυτό του μία φορά κάθε 6 ώρες και 55 λεπτά. Πρόκειται για σώμα με γεωμετρική λευκαύγεια 0,087. Ανήκει στον φασματικό τύπο D των αστεροειδών (σκούροι με κοκκινωπή απόχρωση). Η μέση θερμοκρασία στην επιφάνειά του δεν υπερβαίνει τους –150&nbsp;°C.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet)

Εκτωρ
A posteriori

Ο λατινικός όρος «**a posteriori**», (ελληνικά: **«εκ των υστέρων»**), χρησιμοποιείται στην Φιλοσοφία σε αντίθεση του λατινικού όρου «**[[a priori]]**», (ελληνικά: **«εκ των προτέρων»**), για να προσδιορίσει έναν ειδικό τύπο σχολαστικής γνώσης. Ο ακριβής ορισμός του είναι ζωτικής σημασίας στη Γνωσιολογία, δηλαδή την μελέτη της γνώσης. Η φιλοσοφική εξέλιξη του όρου καθώς και οι διενέξεις αναφορικά με τον ορισμό του και την χρήση του καθιστούν δύσκολη την επεξήγησή του.

Απλουστευμένος ορισμός του **a posteriori γνώση** είναι η γνώση που αποκτάται εμπειρικά και εξαρτάται από αυτήν την εμπειρία.
## Εξωτερικοί σύνδεσμοι
* 

Κατηγορία:Φιλοσοφικές έννοιες
Κατηγορία:Λατινικές φράσεις
Νταρούκ

**Νταρούκ** ή Νταρούγκ  ή γλώσσα του Σίδνευ (Sydney Language) είναι μια γλώσσα των Αυστραλιανών Αβοριγίνων που έχει εκλείψει. Παρότι ο όρος «Νταρούκ» σήμαινε αρχικά τη διάλεκτο που μιλούσε η ομώνυμη φυλή, σήμερα περιλαμβάνει και τις διαλέκτους των Εόρα (Eora) και των Καμεράιγκαλ (Cammeraygal).

## Γραμματική

Τα ρήματα της Νταρούκ έχουν μόνο δυο χρόνους, μελλοντικό και μη-μελλοντικό.

## Λέξεις Νταρούκ στην Αγγλική

Η Νταρούκ έχει δανείσει πολλές λέξεις στην αγγλική της Αυστραλίας, και αρκετές χρησιμοποιούνται διεθνώς. Οι περισσότερες εννοούν ζώα ιθαγενή της Αυστραλίας, ή πράγματα που έκαναν οι Αβορίγινες εκεί. Σε αυτές τις λέξεις περιλαμβάνονται οι: 
* Μπούμερανγκ (boomerang)
* Κούλαμον (coolamon)
* Ντίνγκο (dingo)
* Κοάλα (koala)
* Θαρούνκα (tharunka)
* Γουάντυ (waddy)
* Γουάλαμπι (wallaby)
* Φασκωλόμυς (wombat)

## Παραπομπές


## Βιβλιογραφία
* Dawes, William (1796). Grammatical forms of the language of N.S. Wales, in the neighbourhood of Sydney.
* Mathews, R. H. (1903). "Dharruk Language and Vocabulary". Journal and Proceedings of the Royal Society of New South Wales 35: 155–160.
* Troy, Jakelin (1994). “The Sydney Language”, Macquarie Aboriginal Words. Sydney: Macquarie Library, 61–78.

Κατηγορία:Γλώσσες της Αυστραλίας
Κατηγορία:Εξαφανισμένες γλώσσες
Απόστολος Τσιτσάρας

-->

}}

Ο **Απόστολος Τσιτσάρας** (1909 - 24 Φεβρουαρίου 1986) ήταν δήμαρχος Πατρέων.

Γεννήθηκε στο Καρπενήσι και ήταν ράφτης. Επί 32 χρόνια ήταν πρόεδρος των «πολυτέκνων Πατρών και περιχώρων» ενώ εκλεγόταν και για 30 χρόνια δημοτικός σύμβουλος. Θεωρείται ως ο πρώτος αντιδήμαρχος της πόλης. Στις 16 Αυγούστου του 1964 ανέλαβε χρέη δημάρχου και παρέμεινε μέχρι τις 8 Σεπτεμβρίου του ίδιου χρόνου. Καθήκοντα Δήμαρχου ανέλαβε ως πλειοψηφήσας δημοτικός σύμβουλος έως ότου αναλάβει καθήκοντα ο εκλεγείς Δήμαρχος.

Απεβίωσε στις 24 Φεβρουαρίου του 1986. Ήταν παντρεμένος με την Ελένη Σιαφάκα και είχε 6 παιδιά.

## Βιβλιογραφία - Πηγές

* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3



Κατηγορία:Δήμαρχοι Πατρών
Λιθόσφαιρα

thumb|right|350px|Οι τεκτονικές πλάκες της λιθόσφαιρας.

**Λιθόσφαιρα** είναι το άκαμπτο εξωτερικό κέλυφος ενός πλανήτη γήινου τύπου, ή ενός φυσικού δορυφόρου, που καθορίζεται από τις άκαμπτες μηχανικές του ιδιότητες. Στη Γη, αποτελείται από τον φλοιό και το τμήμα του άνω μανδύα που συμπεριφέρεται ελαστικά σε χρονικές κλίμακες χιλιάδων ετών και άνω. Το πάχος της λιθόσφαιρας κυμαίνεται ανάλογα με το πάχος του φλοιού. Στις ωκεάνιες περιοχές το πάχος της λιθόσφαιρας είναι περίπου 80 χιλιόμετρα, ενώ στις ηπειρωτικές κυμαίνεται μεταξύ 100 και 150 χιλιομέτρων. Η λιθόσφαιρα δεν είναι ενιαία, αλλά απαρτίζεται από επτά (7) μεγάλες πλάκες (Αφρικανική, Ευρασιατική, Ινδο-Αυστραλιανή, Ανταρκτική, πλάκα του Ειρηνικού, Βορειο-Αμερικανική, Νοτιο-Αμερικανική) και πολλές άλλες μικρότερες, που ολισθαίνουν, πάνω στο υποκείμενο παχύρρευστο μανδυακό υλικό, την ασθενόσφαιρα, πραγματοποιώντας σχετικές μεταξύ τους κινήσεις. Οι πλάκες αυτές λέγονται λιθοσφαιρικές πλάκες ή τεκτονικές πλάκες.

## Παραπομπές


## Βιβλιογραφία
* 

## Εξωτερικοί σύνδεσμοι
* 
* 

Κατηγορία:Τεκτονικές πλάκες
Κατηγορία:Φυσική γεωγραφία
Κατηγορία:Δομή της Γης
Κατηγορία:Οικολογία συστημάτων
Κανταβρία

Η **Κανταβρία** ή **Καντάμπρια**, () είναι μία από τις 17 αυτόνομες περιοχές () που απαρτίζουν το Βασίλειο της Ισπανίας. Η Κανταβρία έχει πληθυσμό 562.309 κατοίκων. Η μεγαλύτερη πόλη και πρωτεύουσά της είναι η Σανταντέρ.

Το έδαφος της Κανταβρίας καλύπτει 5.321 τ.χλμ. στα βόρεια παράλια της Ισπανίας.

## Διοίκηση
Πρόεδρος της περιφερειακής κυβέρνησης είναι η Μαρία Χοσέ Σάενθ δε Μπουρουάγα από τις 5 Ιουλίου 2023. Οι τελευταίες εκλογές για την εκλογή του κοινοβουλίου της αυτόνομης κοινότητας διεξήχθησαν στις 28 Μαΐου 2023.

## Δείτε επίσης
* Κανταβρικά όρη ή Καντάβρια όρη.
* Κανταβρική θάλασσα.

thumb|400px|Τοπίο στην Κανταβρία

## Εξωτερικοί σύνδεσμοι

*
Έννομη προστασία

Ως **έννομη προστασία** χαρακτηρίζεται η προστασία που παρέχει η έννομη τάξη στα υποκείμενα δικαίου και τα μέσα που τους παρέχει για την προστασία και επιβολή των  δικαιωμάτων τους.

Ανάλογα με τον κλάδο Δικαίου (Αστικό, Ποινικό, Εμπορικό, Διοικητικό Διεθνές Δίκαιο), από τον οποίο προέρχεται το δικαίωμα, η οικεία νομοθεσία (Πολιτική Δικονομία, Ποινική Δικονομία ή Διοικητική Δικονομία κλπ. ορίζει και τα μέσα της προστασίας.

Συνηθέστερα όμως με τον όρο "έννομη προστασία" προσδιορίζεται κυρίως η Δικαστική προστασία η οποία και εκδηλώνεται υπό τρεις μορφές:
# Με έκδοση δικαστικής απόφασης που αναγνωρίζει το δικαίωμα ή καταδικάζει τρίτους σε πράξη ή παράλειψη
# Με τα μέσα της αναγκαστικής εκτέλεσης για την εφαρμογή της δικαστικής απόφασης ή τέλος
# Με λήψη μέτρων (προσωρινών ή συντηρητικών ή ασφαλιστικών). 

## Δείτε επίσης
*Αγωγή
*Δικαστήριο
*Δίκη
*Διαδικαστική πράξη
*Μέσα απόδειξης
*Δικαστική απόφαση
*Διεθνές Δικαστήριο της Δικαιοσύνης
*Συμβούλιο Ασφαλείας

Κατηγορία:Δικαστικές αρχές
Προσφυγή στις επιπτώσεις

Η **προσφυγή στις επιπτώσεις**, επίσης γνωστή και ως **argumentum ad consequentiam** (Λατινικά: επιχείρημα προς επιπτώσεις) είναι ένα επιχείρημα το οποίο οδηγεί στο συμπέρασμα ότι μία πρόταση (συνήθως κάποιο πιστεύω ή πεποίθηση) είναι είτε αληθής είτε ψευδής, ανάλογα με το εάν η πρόταση έχει επιθυμητές ή ανεπιθύμητες επιπτώσεις. Με την σειρά της, η κίνηση αυτή βασίζεται σε επίκληση στα συναισθήματα και θεωρείται λογική πλάνη, διότι η εν λόγω επίκληση δεν απασχολείται με την τιμή αλήθειας της πρότασης. Επιπλέον, επιχειρήματα αυτού του είδους κατηγοριοποιούν τις επιπτώσεις ως επιθυμητές ή ανεπιθύμητες, με αναπόφευκτο αποτέλεσμα να εμπεριέχουν υποκειμενικές απόψεις. 

Στην λογική, η προσφυγή στις επιπτώσεις περιλαμβάνει μόνον επιχειρήματα τα οποία αποφαίνονται για την τιμή αλήθειας μίας πρότασης (δηλαδή, για το εάν είναι αληθής ή ψευδής) μόνον μέσω των επιπτώσεών της. Η προσφυγή στις επιπτώσεις δεν περιλαμβάνει επιχειρήματα τα οποία απασχολούνται με την ίδια ελκυστικότητα της πρότασης (ως *καλή ή κακή*, *ορθη ή εσφαλμένη*, κλπ) χωρίς να αναφέρονται στην τιμή αλήθειας της.

## Γενική Δομή

Μία *προσφυγή στις επιπτώσεις* έχει την ακόλουθη γενικότερη δομή:

:Εάν Ρ, τότε θα συμβεί το Q.
:Το Q είναι επιθυμητό/ανεπιθύμητο.
:Άρα το Ρ είναι αληθές/ψευδές.

Η παραλλαγή **προσφυγή στις επιπτώσεις ενός πιστεύω** έχει την εξής δομή:
:Το πιστεύω Ρ οδηγεί στο Q.
:Το Q είναι επιθυμητό/ανεπιθύμητο.
:Άρα το Ρ είναι αληθές/ψευδές.

Πέρα από την πλανερή δομή της, μία ιδιαίτερα ευτελής προσφυγή στις επιπτώσεις είναι δυνατόν να περιέχει και άκυρες προτάσεις. Δηλαδή, το Ρ μπορεί να μην οδηγεί καν στο Q. Με άλλα λόγια, η υποτιθέμενη και προτεινόμενη σχέση αιτιότητας μεταξύ Ρ και Q πιθανόν να μην υφίσταται ή να μην αποδεικνύεται πουθενά.

### Θετική δομή
:Εάν Ρ, τότε θα συμβεί το Q.
:Το Q είναι επιθυμητό.
:Άρα, το Ρ είναι αληθές.

Η παραπάνω δομή είναι παρόμοια με ευσεβείς πόθους.

#### Παραδείγματα
* «*Ο [[π]] είναι μάλλον [[ρητοί αριθμοί|ρητός αριθμός]], γιατί έτσι φαίνεται πιο κομψός.*»
* «*Οι άνθρωποι θα κατακτήσουν ταχύτητες μεγαλύτερες του φωτός, ώστε να γίνουν εφικτά να διαστημικά ταξίδια.*»

### Αρνητική δομή
:Εάν Ρ, τότε θα συμβεί το Q.
:Το Q είναι ανεπιθύμητο.
:Άρα, το Ρ είναι ψευδές.

Το επιχείρημα ad baculum αποτελεί ειδική περίπτωση αυτής της δομής.

Αυτή η δομή είναι παρόμοια με τον modus tollens (άρνηση του επομένου), αλλά έχει σημαντικές διαφορές και άλλωστε αποτελεί πλάνη, εφόσον η πρόταση «το Q είναι ανεπιθύμητο» δεν είναι ίδια με την πρόταση «το Q είναι ψευδές».

#### Παραδείγματα
* «*Η [[Βικιπαίδεια]] σπάνια κάνει λάθος: εάν είχε πληθώρα λαθών, δεν θα αποτελούσε αξιόπιστη πηγή.*»
* «*Ο [[αθεϊσμός]] είναι εσφαλμένος διότι διώχνει τον κόσμο από την εκκλησία.*»
* «*Η [[θρησκεία]] είναι το όπιο του λαού, γιατί αν επαληθευόταν, τότε κανείς δεν θα είχε ελεύθερη βούληση.*»

## Υποσημειώσεις


## Παραπομπές
*ESGS.org - Appeal to Consequences

## Δείτε επίσης
* Προσφυγή στον φόβο
* Ευσεβείς πόθοι
* Ad hominem
* Το Στοίχημα του Πασκαλ
* Το σύνδρομο της αγέλης

Κατηγορία:Λατινικές φράσεις
Κατηγορία:Λογική πλάνη
Κατηγορία:Συνεπειοκρατία
Απραξία

Γενικά ως **απραξία** χαρακτηρίζεται συνήθως ο χρόνος που διαρρέει χωρίς καμία πράξη επί συγκεκριμένου θέματος.

Στη νομική η απραξία μπορεί να έχει ως συνέπεια την απώλεια ενός δικαιώματος, αν ο νόμος τάσσει κάποια προθεσμία για ενέργεια ή αν εκληφθεί ως ανοχή του κατόχου του δικαιώματος. Συνήθης έκφραση του νόμου για την πρώτη περίπτωση είναι η «άπρακτη παρέλευση προθεσμίας». Στη δεύτερη περίπτωση ο νόμος θεωρεί σε κάποιες περιπτώσεις ότι η επί μακρό χρόνο ανοχή μιας προσβολής και η παγίωση αυτής της κατάστασης στην πράξη (π.χ. ανοχή της καταπάτησης από τρίτον του κυρίου ενός ακινήτου) θα πρέπει να οδηγεί σε απώλεια του δικαιώματος για τον αρχικό δικαιούχο και σε αναγνώριση της υφιστάμενης κατάστασης.
## Εξωτερικοί σύνδεσμοι

Κατηγορία:Αστικό Δίκαιο
Μεσορόπη Καβάλας

thumb|250px|Παραδοσιακό σπίτι στη Μεσορόπη
Η **Μεσορόπη** είναι χωριό του Δήμου Παγγαίου στο νομό Καβάλας. Ο πληθυσμός της το 2021 ήταν 467 κάτοικοι.

## Γεωγραφία
Το χωριό βρίσκεται σε υψόμετρο 350 μέτρα πάνω από την επιφάνεια της θάλασσας στους πρόποδες του Παγγαίου Όρους, 30 λεπτά από την Καβάλα και 1 ώρα και 10 λεπτά από την Θεσσαλονίκη.

Όταν ίδρυθηκε - τον 6ο π.Χ. αιώνα - το χωριό βρισκόταν στην Πιερία κοιλάδα, αλλά, λόγω των πολλών επιδρομών ( μέσα Τουρκοκρατίας ), αναγκάστηκαν οι κάτοικοί της να ανεβάσουν το χωριό στο Παγγαίο.

## Ονομασία
Η ονομασία προήλθε από την αρχαία πρόταση *εν μέσω ορέων οπή* και μετεξελίχθηκε σε *Μεσορόπη*, που έγινε και η τελική ονομασία του χωριού για πολύ καιρό μέχρι και σήμερα. 

## Ιστορία

Περιληπτικά, έχουν περάσει από το χωριό μεγάλες προσωπικότητες και λαοί είτε σαν επισκέπτες είτε σαν κατακτητές της αρχαίας αλλά και της νεότερης ιστορίας, όπως ο Μέγας Αλέξανδρος, ο Λέων Γ' Ίσαυρος, ο Κοσμάς ο Αιτωλός και άλλοι. Πέρασαν επίσης Τούρκοι, Βούλγαροι και Γερμανοί, αλλά ποτέ δεν είχαν εγκατασταθεί πλήρως. Σημειώθηκαν επίσης ανακαλύψεις αρχαίων ελληνικών και λατινικών επιγραφών. 

Το χωριό ανέκαθεν είχε θρησκευτική και ιστορική σημασία, αφού υπάρχουν δύο εκκλησίες που ακολουθούν τα δύο θρησκευτικά ημερολόγια: ο ναός του Αγίου Γεωργίου με το νέο ημερολόγιο και ο ναός Τιμίου Προδρόμου με το παλαιό ημερολόγιο.

Στα βυζαντινά χρόνια στην περιοχή υπήρχαν μοναστήρια, πολλά από τα οποία δεν διασώθηκαν.

## Πληθυσμός
Το 1890, έγινε απογραφή των κατοίκων, των σπιτιών καθώς και των δραστηριοτήτων του χωριού: έτσι λοιπόν υπήρχαν 1600 μόνιμοι ντόπιοι κάτοικοι, 100 μεγάλα σπίτια με κήπους και αυλές, 2 μεγάλα καταστήματα καπνού, αγροτική και κτηνοτροφική ζωή. Σήμερα (απογραφή 2021) οι κάτοικοι είναι 467 και η ζωή των ανθρώπων είναι κυρίως αγροτική και κτηνοτροφική με λίγες εξαιρέσεις. 

## Οικονομία
Τα τελευταία τρία χρόνια γίνεται μία συλλογική προσπάθεια από τους κατοίκους του χωριού και από τον Δήμο Πιερέων για την ανάδειξη της φυσικής ομορφιάς και του φυσικού πλούτου με την δημιουργία ξενώνων, εστιατορίων, καφενείων, καθώς και την διάνοιξη μονοπατιών στο βουνό. Η προσπάθεια αυτή γίνεται στα πλαίσια του Αγροτουρισμού με σκοπό τη δημιουργία νέων θέσεων εργασίας, και στόχο τη παραμονή της νεολαίας στο χωριό και τη προσέλκυση νέων επισκεπτών.

## Αθλητισμός
Η Μεσορόπη έχει τον **Μέγα Αλέξανδρο Μεσορόπης**, ο οποίος τα προηγούμενα χρόνια αγωνιζόταν στα τοπικά πρωταθλήματα της Καβάλας. Το καλοκαίρι του 2015, η ομάδα αποφάσισε να μη δηλώσει συμμετοχή στο πρωτάθλημα.

## Προσωπικότητες

*Δημήτριος Χατζούλας, Μακεδονομάχος οπλαρχηγός

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Άγγελος Μαυρόπουλος

Ο **Άγγελος Μαυρόπουλος** (1901 - 5 Μαρτίου 1979) ήταν Έλληνας ηθοποιός του μουσικού θεάτρου και του κινηματογράφου.

## Βιογραφία
Έκανε την πρώτη του εμφάνιση στην οπερέτα *Πριγκίπισσα δολλαρίων* σε ηλικία μόλις 17 ετών. Στον κινηματογράφο εμφανίστηκε κυρίως σε κωμωδίες, σε ρόλους προέδρου δικαστηρίου, δικηγόρου και αστυφύλακα. Κόρη του ήταν η επίσης ηθοποιός Γκέλυ Μαυροπούλου. 

Κηδεύτηκε στις 6 Μαρτίου 1979 από το Γ΄ Νεκροταφείο.

## Φιλμογραφία
### Κινηματογράφος

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί μουσικού θεάτρου
Θαλάσσια υπηρεσία

**Θαλάσσια υπηρεσία** (*sea service*) χαρακτηρίζεται ο χρόνος (συνολικός) κατά τον οποίο ένας ναυτικός εργάσθηκε σε πλοίο. Ο χρόνος αυτός αναγνωρίζεται για την αμοιβή του, τη σύνταξή του, την συμπλήρωση απαιτούμενου χρόνου για λήψη διπλώματος ή πτυχίου, κλπ.

Ο χρόνος της ναυτικής εργασίας εγγράφεται στο ναυτικό φυλλάδιο και αναγνωρίζεται σύμφωνα με την κείμενη νομοθεσία μόνο επί πλοίων με ελληνική σημαία ή πλοίων συμβεβλημένων με το Ν.Α.Τ..

Θαλασσια υπηρεσια
Γεράσιμος Σκιαδαρέσης

Ο **Γεράσιμος Σκιαδαρέσης** (Πάτρα, 18 Δεκεμβρίου 1960) είναι Έλληνας  ηθοποιός.

## Βιογραφία
Σπούδασε θέατρο και σκηνοθεσία κινηματογράφου στη σχολή Ε. Χατζίκου, απ' όπου και αποφοίτησε το 1982. Έχει παίξει σε πολλές τηλεοπτικές σειρές (πχ: '''Το Καφέ της Χαράς''' *2003-2006, 2019-2021* και '''Grand Hotel''').

Από το 1997 έως σήμερα, είναι νυμφευμένος με την ηθοποιό Μπέσυ Μάλφα, με την οποία γνωρίστηκε στο σίριαλ *Πανδοχείο βρικολάκων* της ΕΤ1, το 1994 και έχουν αποκτήσει τρία παιδιά: τις δίδυμες Όλγα (το όνομα της μητέρας της Μπέσυς) και Νικολίτσα (το όνομα της μητέρας του Γεράσιμου) που γεννήθηκαν το 1997 και τον Γιάγκο (Ιωάννης-Άγγελος, από τον ήρωα του βιβλίου του Μίκα Βάλταρι *Ο Μαύρος Άγγελος*) που γεννήθηκε το 2005. Κουμπάροι στον γάμο του ήταν οι ηθοποιοί Στέλιος Μάινας, Λήδα Ματσάγγου και Γιώργος Στριφτάρης.

## Διακρίσεις
Το 1987, στο 28ο Φεστιβάλ Κινηματογράφου Θεσσαλονίκης, ο Σκιαδαρέσης έλαβε ειδική μνεία για την ερμηνεία του στην ταινία *Ο κλοιός* του Κώστα Κουτσομύτη.******

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Ντίνα Κώνστα

Η **Ντίνα (Κωνσταντίνα) Κώνστα** (Σπαθαραίοι Σάμου, 31 Δεκεμβρίου 1938 – Αθήνα, 3 Ιουλίου 2022) ήταν Ελληνίδα ηθοποιός. Είχε πρωταγωνιστήσει σε πολλές επιτυχημένες τηλεοπτικές σειρές και θεατρικές παραστάσεις.

## Βιογραφία
Αποφοίτησε από τη Δραματική Σχολή Κωστή Μιχαηλίδη, ενώ την ίδια εποχή εργαζόταν σε εταιρεία χρωμάτων για να πληρώσει τις σπουδές της. Σπούδασε υποκριτική εν αγνοία των γονιών της και είχε καθηγήτρια τη Μαίρη Αρώνη. Πρωτοεμφανίστηκε στην Ελεύθερη Σκηνή το 1965. Τις δεκαετίες του ’80 και του ’90 συμμετείχε σε τηλεοπτικές σειρές. Μερικοί από τους πιο χαρακτηριστικούς ρόλους που υποδύθηκε ήταν στις σειρές *[[Τρεις Χάριτες]]*, και *Το σόι μας*. Έγινε ευρέως γνωστή  με το ρόλο της *Γιολάντας Ραγιά* στη σειρά *[[Το δις εξαμαρτείν]]* και της *Ντένης Μαρκορά* στη σειρά Δύο ξένοι.

Δεν παντρεύτηκε ποτέ, επειδή δεν της άρεσε η δέσμευση του γάμου. Είχε δηλώσει πως έγινε ηθοποιός επειδή ήταν αυτοκαταστροφικό άτομο.

Απεβίωσε από επιπλοκές άνοιας στις 3 Ιουλίου 2022, σε ηλικία 83 ετών. Η σορός της αποτεφρώθηκε χωρίς τελετή.

## Φιλμογραφία

## Πολιτική
Η Ντίνα Κώνστα είχε εκφράσει ανοιχτά τις πολιτικές της απόψεις. Είχε βάλει υποψηφιότητα με τον Συνασπισμό στις Ευρωεκλογές του 1999, στις βουλευτικές εκλογές του 2000, και στις βουλευτικές εκλογές του 2004.

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος  Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com
*Εργογραφία

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες κωμικοί
Κατηγορία:Έλληνες πολιτευτές
Κρεμαστά (αποσαφήνιση)

Τα **Κρεμαστά** είναι περιοχή στα βόρεια της Αιτωλοακαρνανίας.

Η χρήση της μπορεί να αναφέρεται:

# Στην περιοχή γενικά Κρεμαστά
# Στον οικισμό που υπάρχει εκεί Κρεμαστά Συκιάς Αιτωλοακαρνανίας
# Στο φράγμα Υδροηλεκτρικό φράγμα των Κρεμαστών
# Στην τεχνητή λίμνη Λίμνη Κρεμαστών

Κατηγορία:Περιφερειακή ενότητα Αιτωλοακαρνανίας
Εβελίνα Παπούλια

Η **Εβελίνα (Ευαγγελία) Παπούλια** (Αθήνα. 25 Μαρτίου 1971) είναι Ελληνίδα ηθοποιός της τηλεόρασης, του κινηματογράφου και του θεάτρου.

## Βιογραφία
Γεννήθηκε το 1971 στην Αθήνα. Οι γονείς της ονομάζονται Δημήτρης και Αρχόντω.

Από 6 ετών παρακολουθούσε εντατικά μαθήματα χορού. Στα 18 της μετακόμισε στη Νέα Υόρκη για σπουδές στη σχολή χορού «Martha Graham School of Contemporary Dance». Ταυτόχρονα παρακολούθησε μαθήματα υποκριτικής στο Lee Strasberg Theater Institute και πήρε μέρος σε διάφορα θεατρικά έργα, όπως το West Side Story (1993) ενώ συμμετείχε και στο Omega Dance Company. 

Μη καταφέρνοντας να πάρει αμερικανική υπηκοότητα, όπως πραγματικά ήθελε, γύρισε στην Ελλάδα και άρχισε να εμφανίζεται σε διάφορες τηλεοπτικές σειρές. Είναι ιδιαίτερα γνωστή για τον ρόλο της στην κωμική σειρά ''Δύο ξένοι'', όπου υποδύθηκε τον ρόλο μιας τηλεπαρουσιάστριας η οποία συνδέεται ερωτικά με έναν άντρα κλασικής παιδείας. 

Έκανε το ντεμπούτο της στον κινηματογράφο με την ταινία *[[Safe Sex]]* του 1999, μαζί με έναν πολύ μεγάλο αριθμό γνωστών καλλιτεχνών, καθώς και στις ταινίες *[[Ένας κι Ένας|Ένας κι ένας]]*, *[[Νύφες]]* του Παντελή Βούλγαρη και Guilt (2009) του Βασίλη Μαζωμένου. 

Συνέχισε με διάφορες δουλειές στη θεατρική και μουσική σκηνή. Σκηνοθέτησε και πρωταγωνίστησε στο ροκ μιούζικαλ *Hedwig and the Angry Inch*. Τη διετία 2006-2007 και 2007-2008 συμμετείχε στη κριτική επιτροπή του talent show του Mega *So you think you can dance* μαζί με τον Πάνο Μεταξόπουλο και τον Μιχάλη Ναλμπάντη, στο οποίο διαγωνίζονταν χορευτές από την Ελλάδα και το εξωτερικό. Συμμετείχε με την Άννα Βίσση στη ροκ όπερα ''Δαίμονες'', στον ρόλο της Λόα, στο θέατρο Παλλάς.

Ήταν μέλος των Άγαμων Θυτών τη περίοδο 2011-2013.

Επίσης συμμετείχε στο βιντεοκλίπ της Ελένης Φουρέιρα για το τραγούδι «Πιο έρωτας πεθαίνεις», μαζί με τον Νίκο Αναδιώτη και τη Μίνα Ορφανού. Είναι και τραγουδίστρια.

## Προσωπική ζωή
Από το 1999 μέχρι το 2001 ήταν παντρεμένη με τον Γιώργο Λιάντο, με τον οποίο απέκτησαν μια κόρη, την Αφροδίτη (γεν. 1999), η οποία ασχολείται με τη μουσική και την υποκριτική. 

Το 2003 ξεκίνησε τη σχέση της με τον σκηνοθέτη Παναγιώτη Κράββα. Παντρεύτηκαν τον Μάιο του 2008 στη Σκωτία, αλλά χώρισαν μόλις ένα μήνα μετά.

## Παραπομπές

## Εξωτερικοί σύνδεσμοι
* Εβελίνα Παπούλια Επίσημη Ιστοσελίδα
* Εβελίνα Παπούλια STUDIO
* Ιστοσελίδα στο IMDb

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Λεονάρντο

Το όνομα **Λεονάρντο** (όταν χρησιμοποιείται σκέτο) μπορεί να αναφέρεται κυρίως σε ένα από τα παρακάτω:

*Λεονάρντο ντα Βίντσι, Ιταλός καλλιτέχνης και επιστήμονας
*Λεονάρντο της Πίζας, Ιταλός μαθηματικός του 13ου αιώνα 
*Λεονάρντο (κόμικς), βελγικό κόμικ του καλλιτέχνη Philippe Liegeois και του σεναριογράφου Bob de Groot, γνωστών με το παρατσούκλι  "Turk & De Groot", που αποτελεί εν μέρει παρωδία του Λεονάρντο ντα Βίντσι 
*Λεονάρντο Νασιμέντο ντε Αραούζο, Βραζιλιάνος ποδοσφαιριστής και προπονητής
Λεονάρντο (κόμικς)

right|200px|thumb|Ο Λεονάρντο και ο βοηθός του
Το ***Λεονάρντο*** είναι Βελγικό περιοδικό κόμικς που δημιουργήθηκε από τον σχεδιαστή Philippe Liegeois και τον σεναριογράφο Bob de Groot, που είναι γνωστοί με το παρατσούκλι Turk & De Groot.

## Χαρακτήρες
Βασικός πρωταγωνιστής είναι ο Λεονάρντο, μια μεγαλοφυΐα που ζει στη μεσαιωνική Ιταλία και αποτελεί παρωδία του Λεονάρντο ντα Βίντσι. Ο Λεονάρντο κατασκευάζει διάφορες εφευρέσεις τις οποίες "δοκιμάζει" πάντα με τη βοήθεια ή πάνω στον κακόμοιρο βοηθό του, τον Ντούμπλεξ-Τρίπλεξ. Βασικό μοτίβο των ιστοριών αποτελούν και οι προσπάθειες του Λεονάρντο να ξυπνήσει κάθε φορά τον υπναρά βοηθό του, ώστε *"να υπηρετήσει την επιστήμη"*. Άλλοι δευτερεύοντες χαρακτήρες είναι η οικιακή βοηθός Μαντζουράνα, ο γάτος και ο ποντικός του σπιτιού καθώς και μια νεκροκεφαλή που κάνει διάφορα σχόλια.

## Κυκλοφορία
### Στην Ελλάδα
right|200px|thumb|Το εξώφυλλο του τελευταίου τεύχους
Στην Ελλάδα ο Λεονάρντο εκδίδεται από την Μαμούθ Comix. Έχουν κυκλοφορήσει 20 άλμπουμ των 50 σελίδων που περιέχουν διάφορες μικρές ιστορίες, εκτός από τα #1, 2 και 13 που περιέχουν μια μεγάλη ιστορία το καθένα.

#Ο πόλεμος των σοφών
#Ο γύρος του κόσμου
#Είμαι μια μεγαλοφυία
#Μεγαλοφυία Hi-Fi
#Δημόσιος κίνδυνος
#Μεγάλο λόγο να μην λες...
#Υπάρχει κανένας σοφός εδώ γύρω;;
#Ο μεγάλος κηπουρός
#Μεγαλοφυία με τη σέσουλα
#Το βάρος μιας μεγαλοφυίας
#...Κρυάδες...
#Οε..οε...οε...σοφέ !
#Υποχθόνια μεγαλοφυία
#Μεγαλοφυής ιδέα
#Καλώς τα δεχτήκαμε, Σοφέ!
#Η επέλαση μίας μεγαλοφυίας
#Μεγαλοφυία για όλες τις ώρες
#Πως το είπατε αυτό;
#Ενας και μοναδικός
#Ποδοσφαιρική μεγαλοφυία

## Εξωτερικοί σύνδεσμοι
*Επίσημη ιστοσελίδα
*Ο Λεονάρντο στη σελίδα της Μαμούθ Comix

Κατηγορία:Βελγικά κόμικς
Κατηγορία:Ιταλοί χαρακτήρες κόμικς
Κατηγορία:Κόμικς που έγιναν σειρές κινουμένων σχεδίων
Κατηγορία:Κόμικς που έγιναν τηλεοπτικές σειρές
Μητροπολίτης Τραπεζούντος Ακάκιος

Ο **Ακάκιος** ήταν Μητροπολίτης Τραπεζούντος από το 1339 έως το 1351. Την εποχή που ήταν στον Μητροπολιτικό θρόνο είχε δημιουργηθεί σοβαρή πολιτική κρίση στο Βυζάντιο κατά την οποία ο Ακάκιος προσπάθησε και κατάφερε να κρατήσει μακριά την εκκλησία από τις πολιτικές διαμάχες. Στην θητεία του ανακαινίστηκε ο μητροπολιτικός ναός της πόλης.

Κατηγορία:Μητροπολίτες Τραπεζούντος
Πύργος Κορινθίας

Ο **Πύργος Κορινθίας** αναφέρεται ως οικισμός ή μαχαλάς της Ζάχολης. Έχει υψόμετρο 600 μέτρων και απέχει οδικώς 12 χιλιόμετρα Ν/ΝΑ του Δερβενίου, 10 χιλιόμετρα Ν της Λυγιάς και 60 χιλιόμετρα Δ/ΒΔ της Κορίνθου. Ως Κοινότητα προήλθε το 1912 απο τον τ. Δήμο Ευρωστίνης με οικισμούς τον Πύργο (έδρα της Κοινότητας), τα Καραβιάνικα και τα Καλλιτεριάνικα .
Κατά την απογραφή του 1851 οί κάτοικοι ήταν 430, το 1886 564, το 1961 ο Πύργος είχε 677 ψυχές, το 1971 αριθμούσε 622 άτομα , το 1981 612 , το 1991 529. Το 1997 με το νόμο "Καποδίστρια" η κοινότητά Πύργου μετονομάσθη σε "Δημοτικό Διαμέρισμα Πύργου" και εντάχθηκε στον Δήμο Ευρωστίνης. Στην απογραφή του 2001 είχε 586 άτομα, ενώ το 2011 ο Πύργος αριθμούσε 488 μόνιμους κατοίκους. Κατά την τελευταία απογραφή (2021) ο αριθμός των κατοίκων ανέρχεται στους 380 . Ο οικισμός οφείλει το όνομά του στον υπάρχοντα από την Ενετοκρατία Πύργο του Κορδή που δεσπόζει στο κέντρο του χωριού από τον 17ο αιώνα και άνηκε στην οικογένεια των Μαμμωνάδων.

Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Χρηματιστήριο ναύλων Λονδίνου

Το **Χρηματιστήριο ναύλων Λονδίνου** (***Baltic Exchange*** ή ***Baltic Mercantile & Shipping Exchange*** ), το κοινώς λεγόμενο ***Μπάλτικ*** ή ***Μπόλτικ***, θεωρείται ως η βασική παγκόσμια οργανωμένη αγορά ναύλων με τόσο ανεπτυγμένο κύρος ώστε να συγκεντρώνει το 90% των δια θαλασσίων μεταφορών εμπορευμάτων. Βρισκόταν στη διεύθυνση 24–28 St Mary Axe, Λονδίνο, έως ότου το κτίριο καταστράφηκε από βόμβα το 1992, και τώρα βρίσκεται στην 38 St Mary Axe. Διαθέτει περαιτέρω γραφεία στην Ευρώπη, σε όλη την Ασία και στις Ηνωμένες Πολιτείες.

Το Μπόλτικ ιδρύθηκε στα μέσα του 18ου αιώνα στο Λονδίνο με βασικά ιδρυτικά στελέχη και μετόχους τους Στέφανος Ράλλης και Μιχάλης Ροδοκανάκης, οι οικογένειες των οποίων ανήκαν στην Χιώτικη διασπορά. Σήμερα το Baltic Exchange αριθμεί περί τα 600 μέλη, ναυλομεσίτες (brokers) που διατηρούν ως έμβλημά τους την αρχή: «*O λόγος μας συμβόλαιο*» (*Οur Word Our Bond*).

Παλαιότερα, στη μεγάλη αίθουσα, την γνωστή ως φλορ (floor) του κτιρίου όπου στεγαζόταν το Baltic Exchange στο City του Λονδίνου συναντιώνταν μεσίτες που εκπροσωπούσαν φορτωτές - ναυλωτές και τους πλοιοκτήτες - εκαναυλωτές για την διαπραγμάτευση ναυλώσεων που μ΄ αυτό τον τρόπο καθίστατο απλή και γρήγορη. Στις μέρες μας όλες οι συναλλαγές γίνονται μέσω τηλεφώνου ή/και μέσω ηλεκτρονικών υπολογιστών.

Το χρηματιστήριο είναι η πηγή πληροφοριών για όλη την αγορά και δημοσιεύει επτά ημερήσιους δείκτες που αποτελούνται από μια γκάμα δρομολογίων υγρού και ξηρού φορτίου χρονοναύλωσης και ταξιδιών με χρονομέτρηση (***Ναύλων του Λονδίνου*** ή αλλιώς ***Μπάλτικ***):
*Baltic Dry Index (BDI)
*Baltic Panamax Index (BPI)
*Baltic Capesize Index (BCI)
*Baltic Supramax Index (BSI)
*Baltic Handysize Index (BHSI)
*Baltic Dirty Tanker Index (BDTI)
*Baltic Clean Tanker Index (BCTI)
*Baltic LNG Tanker Index (BLNG)

Λαμβάνοντας υπ΄ όψη το γεγονός ότι μέσα στο "Baltic" συνάπτεται ακόμη και πέραν του 90% των ναυλώσεων παγκοσμίως, τούτο και μόνο, επιτρέπει στο Λονδίνο να διατηρεί τον ρόλο του σημαντικότερου ναυτιλιακού κέντρου του κόσμου.

Τον Απρίλιο του 2018, το Χρηματιστήριο ναύλων Λονδίνου ανακοίνωσε έναν παγκόσμιο δείκτη εμπορευματοκιβωτίων που ονομάζεται Freightos Baltic Index (FBX) σε συνεργασία με την Freightos. Οι αξιολογήσεις υγροποιημένου φυσικού αερίου (LNG) ξεκίνησαν το 2019.

Το 2025/2026, Πρόεδρος θα είναι ο Guy Hindley και ο Διευθύνων Σύμβουλος είναι ο Mark Jackson.

## Παραπομπές


## Εξωτερικοί σύνδεσμοι
* 

Κατηγορία:Ναυλαγορά
Κατηγορία:Χρηματιστήρια
Κατηγορία:Κτίρια και κατασκευές στο Λονδίνο
Ψευδές δίλημμα

Η λογική πλάνη του **ψευδούς διλήμματος** (γνωστή επίσης και ως **ψευδής διχοτόμηση**, **πλάνη των άκρων**, **«άσπρο ή μαύρο» σκεπτικό**, **ψευδής διάζευξη**, **πλάνη «είτε/είτε»** και **πλάνη της διακλάδωσης**) υφίσταται όταν δημιουργείται η εντύπωση ότι δύο απόψεις, εναλλακτική η μία της άλλης, αποτελούν τις μοναδικές επιλογές, ενώ στην πραγματικότητα υπάρχει τουλάχιστον μία ακόμη επιλογή, η οποία όμως δεν γίνεται γνωστή. Οι δύο εναλλακτικές συχνά αποτελούν τα ακραία σημεία του φάσματος. Αντί των υπεραπλουστεύσεων και των ευσεβών πόθων, είναι καταλληλότερο να γίνει εξέταση ολόκληρου του φάσματος, όπως στην ασαφή λογική.

Η πλάνη του ψευδούς διλήμματος ανάγεται στην κατάχρηση του λογικού τελεστή «*[[λογική διάζευξη|Ή]]*». Άλλη κατάχρηση του τελεστή «*ή*» είναι η πλάνη της ψευδούς επιλογής. Για την κατάχρηση του τελεστή «*[[λογική διάζευξη|και]]*», βλέπε Πλάνη Συμφωνίας-πακέτου.

Το ψευδές δίλημμα δεν είναι απαραίτητα καθ' αυτό «*δί*-λημμα» ή διχοτόμηση, δηλαδή δεν περιορίζεται σε δύο επιλογές. Είναι δυνατόν να περιλαμβάνει τρεις (*τριχοτόμηση*) ή και περισσότερες, οπότε οι υπόλοιπες άγνωστες επιλογές ίσως παρελήφθησαν από αβλεψία.

## Παραδείγματα
:«Ο Πέτρος δεν έχει έρθει στην ώρα του για δουλειά. Είτε χάλασε το αυτοκίνητό του, είτε παρακοιμήθηκε. Τηλεφώνησα σπίτι του και δεν είναι εκεί, οπότε μάλλον χάλασε το αυτοκίνητό του».

Το παραπάνω επιχείρημα αποτελεί ψευδές δίλημμα, διότι υπάρχουν αναρίθμητοι άλλοι λόγοι για τους οποίους ο Πέτρος μπορεί να άργησε στην δουλειά (ίσως αποφάσισε να παραιτηθεί χωρίς προειδοποίηση, ίσως αρρώστησε ξαφνικά και βρίσκεται στο νοσοκομείο, κλπ.). Εάν υπήρχε τρόπος να αποδειχθεί ότι δεν υπάρχουν άλλες πιθανότητες πέρα από τις αρχικές δύο, τότε η λογική του επιχειρήματος θα ήταν ορθή. Μέχρι να γίνει κάτι τέτοιο, το επιχείρημα παραμένει πλανερό.

Τα ψευδή διλήμματα χρησιμοποιούνται συχνά στην πολιτική. Τα βρίσκει κανείς κρυμμένα σε ρητορικές ερωτήσεις και συσχετίζονται με την πλάνη των πολλών ερωτημάτων. Για παράδειγμα:

:*Προτιμάτε να εκλέξετε το κυβερνών κόμμα, ή να καταλήξουμε σε πυρηνικό ολοκαύτωμα;
:*Είσαι μαζί μας ή με τους υπέρμαχους του ρατσισμού και της καταπίεσης;*
:*Σοσιαλισμός ή Βαρβαρότητα!*
:*Αυτοδύναμη κυβέρνηση ή ακυβερνησία και χάος.* 

... εναλλακτικά μπορεί να παρουσιάζονται ως γεγονότα:
:*Η αντιπολίτευση ψήφισε εναντίον της εκπαιδευτικής μεταρρύθμισης. Μάλλον δεν θεωρεί την παιδεία σημαντική*.
:*Αμερική - την αγαπάς ή την μισείς.*
:*Ή κερδίζουν όλοι ή κανένας.*
:*Δεν είσαι μαζί μας, άρα είσαι εναντίον μας.*
:*Αν δεν είσαι πρώτος, τότε είσαι τελευταίος.''

## Νομικές επιπτώσεις
Στις Η.Π.Α., οι δικαστικές μάχες μεταξύ των οπαδών του δημιουργισμού και αυτών της εξελικτικής θεωρίας έχουν αποκληθεί «ψευδο-δυισμός» και αποτελούν περίπτωση ψευδούς διλήμματος.

## Βλέπε επίσης
* Διαζευκτικές Πλάνες
* Νόμος του εξαιρούμενου μέσου, του οποίου η εσφαλμένη εφαρμογή συχνά προξενεί αυτήν την πλάνη
* Δεν είσαι μαζί μας, άρα είσαι εναντίον μας
* Το Σφάλμα του Καρτέσιου
* Το Στοίχημα του Πασκάλ

## Υποσημειώσεις


Κατηγορία:Λογική πλάνη
Κατηγορία:Εξαπάτηση
Ψευδες
Κατηγορία:Ψυχολογική χειραγώγηση
Κατηγορία:Τεχνικές προπαγάνδας
Κατηγορία:Σφάλμα
Μεντουργιάνικα Κορινθίας

Τα **Μεντουργιάνικα** ή  Μεντουριάνικα είναι ένα χωριό του νομού Κορινθίας. Ανήκει στο δήμο Ευρωστίνης και αποτελεί την έδρα του δημοτικού διαμερίσματος Χελυδορέου. Βρίσκεται σε απόσταση δύο χιλιομέτρων από το Δερβένι. Είναι πεδινός οικισμός, χτισμένος μέσα σε χαράδρα κατά γειτονιές και κατά μήκος του Ζαχολίτικου (Δερβένιος) ποταμού. Αριθμεί 249 κατοίκους. Παλιότερα αποτελούσε ξεχωριστή κοινότητα αλλά μετά την ενοποίηση (Καλλικράτης και Καποδίστριας) τα Μεντουργιάνικα ή Μεντουριάνικα είναι η έδρα του Δημοτικού διαμερίσματος Χελυδορέου του Δήμου Ξυλοκάστρου - Ευρωστίνης.

## Δημοτικό διαμέρισμα Χελυδορέου
Εκτός από τα Μεντουργιάνικα το δημοτικό διαμέρισμα Χελυδορέου περιλαμβάνει ένα ακόμη οικισμό, το Χελυδόρι ή Κούτο, όπως ήταν η παλαιότερη ονομασία του.

### Ιστορία
Η Κοινότητα Κούτου, που την αποτελούν οι συνοικισμοί  Κουτός , Βυζδιάνικα , Μεντουριάνικα  και η Ιερά Μονή Προφήτου Ηλία Ζαχόλης , συστήθηκε με βασιλικό διάταγμα στις 31 Αυγούστου 1912 και προήλθε από το Δήμο Ζαχόλης (Ευρωστίνης). Η κοινότητα με Υπουργική απόφαση  της ενάτης Απριλίου 1915 μετονομάστηκε σε κοινότητα Χελυδορίου. Αρχικά η έδρα της κοινότητας ήταν μεταβατική, το καλοκαίρι στον Κούτο , τον χειμώνα στα Μεντουργιάνικα . Στις 25 Ιουνίου 1957  με βασιλικό διάταγμα ορίσθηκε μόνιμη έδρα τα Μεντουργιάνικα.

### Εξέλιξη του πληθυσμού
Οι κάτοικοι της κοινότητας το 1851 ήταν 495 άτομα. Ο πληθυσμός της κοινότητας με την απογραφή του 1929 ανερχόταν σε 544 άτομα, το 1961 ήταν 448, το 1971 319 ,το 1981 ήταν 239 (Μεντουριάνικα 226, Βυζιάνικά 4 και Χελυδόρεον 9) , το 1991 αριθμούσε 247 ψυχές. Το 1996 η κοινότητα Χελυδορέου μαζί με τις κοινότητες Δερβενίου αποτέλεσαν τον Δήμο Ευρωστίνης. Κατά την τελευταία απογραφή του 2001 η τέως κοινότητα και νυν δημοτικό διαμέρισμα είχε 306 κατοίκους.

## Το Χελυδόρι
Το Χελυδόρι είναι σε αντίθεση με τα Μεντουργιάνικα ορεινός οικισμός. Αριθμεί μόλις 57 κατοίκους. Διαθέτει σημαντική παραγωγή οπωροκηπευτικών.

## Εξωτερικοί σύνδεσμοι
*Δήμος Ευρωστινής 

Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Ενοχή

Ο όρος **Ενοχή** χρησιμοποιείται στο Δίκαιο με τελείως διαφορετικό περιεχόμενο και μπορεί να σημαίνει

* Ενοχή (Αστικό Δίκαιο): την υποχρέωση προς παροχή ή
* Ενοχή (Ποινικό Δίκαιο): τον καταλογισμό μιας πράξης στον δράστη